Tokek

Tokek ( ; nama saintifik: Gekko gecko) adalah sejenis cicak dalam keluarga Gekkonidae yang terdapat di timur laut India dan Bangladesh, seluruh Asia Tenggara, Filipina hingga Indonesia dan New Guinea Barat. Ia hidup pada pokok-pokok tinggi dan tebing dalam hutan hujan tropika.

Penamaan 
Nama tokek datang daripada mendengarkan bunyi dihasilkan oleh haiwan jantan spesies ini.

Habitat 
Cicak tokek mudah membiasakan diri dengan suasana persekitaran kawasan perkampungan, dinding, siling rumah khususnya rumah papan kampung, serta ia aktif pada waktu malam untuk menangkap serangga sebagai makanannya. Namun berikutan kebanyakan kawasan hutan sudah diterokai untuk dijadikan kawasan perbandaran, maka cicak tokek semakin terancam dan sukar untuk mendapat habitatnya yang semulajadi menyebabkan populasi cicak ini semakin berkurangan. Pada akhir tahun 1980 hingga akhir tahun 1990, tokek mula diperkenalkan di Hawaii, Florida, Texas, Belize, dan sebahagian kepulauan Caribbean, kini ia merupakan spesies terancam.

Dalam bahasa Inggeris ia lebih dikenali sebagai 'Tokay Gecko, juga dikenali sebagai Tuko atau Toko di Filipina, Tokek di Malaysia, Indonesia, dan Jawa. Orang Vietnam pula memanggilnya tắc kè.

Ciri-ciri 
Cicak ini dapat dikenalpasti dari alunan vokalnya. Kebanyakan orang berasa takut pada cicak ini kerana saiznya yang agak besar, warna kulitnya yang agak pelik dan unik manakala jarinya pula dianggap boleh menyirat kulit manusia yang terkena pada cakarannya. Di Filipina, kebanyakan orang menganggapnya sebagai haiwan yang dihormati kerana cicak ini memakan serangga yang berbahaya seperti kala jengking dan lipan.

Panggilan 

Tokek terkenal dengan nada bunyinya yang kuat, seakan-akan bunyi burung gagak, tetapi nadanya lebih kepada berbentuk seperti menyebut perkataan token, gekk-gekk atau Poo-Kay, dimana secara saintifiknya dalam bidang Onomatopoiea diambil dari perkataan bahasa Melayu, bahasa Sunda, bahasa Thai, Tagalog dan bahasa Jawa. Cicak ini adalah dari famili Gekkonidae dan dari sinilah istilah generik gecko berasal.

Rujukan 

Cicak
Gekkonidae